section_heading: Eholokacija
paragraph_text: Sitnošišmiši generiraju ultrazvuk preko grkljana i emitiraju zvuk preko nosa ili otvorenih usta. Ovi zvukovi imaju frekvenciju od 14.000 do više od 100.000 Hz, što je izvan raspona ljudskog uha (tipičan ljudski slušni raspon kreće se od 20&nbsp;Hz do 20.000&nbsp;Hz). Emitirane vokalizacije formiraju širok snop zvukova koji služe za istraživanje okoliša.